**Mesto Vrútky**

  Predkladacia správa

*Určené: na zasadnutie Mestského zastupiteľstva vo Vrútkach dňa 19.06.2018.*

**Názov materiálu: Všeobecne záväzné nariadenie č. 5/2018, o postupe pri poskytovaní finančných príspevkov mestom na vykonávanie opatrení sociálnoprávnej ochrany detí a sociálnej kurately**

**Materiál obsahuje**: - predkladacia správa

* dôvodová správa
* Všeobecne záväzné nariadenie č. 5/2018

***Návrh na* uznesenie :**

**Mestské zastupiteľstvo vo Vrútkach**

1. **s c h v a ľ u j e**

**Všeobecne záväzné nariadenie Mesta Vrútky č. 5/2018** **o postupe pri poskytovaní finančných príspevkov mestom na vykonávanie opatrení sociálnoprávnej ochrany detí a sociálnej kurately**

**Stanovisko sociálnej a bytovej komisie:** odporúča MsZ schváliť Všeobecne záväzné nariadenie č. 5/2018 o postupe pri poskytovaní finančných príspevkov mestom na vykonávanie opatrení sociálnoprávnej ochrany detí a sociálnej kurately

**Spracovali:** Katarína Petržilková, vedúca oddelenia sociálneho, Mgr. Jana Váleková, terénny pracovník, Ing. Jana Rišianová, vedúca odboru

**Predkladá:** Ing. J. Rišianová**,** vedúca odboru služieb

Vo Vrútkach, 04.06.2018

................................................... podpis predkladateľa

**Dôvodová správa**

Dňa 06.02.2018 bola schválená novela zákona č. 305/2005 Z.z. o sociálnoprávnej ochrane detí a sociálnej kuratele, ktorej niektoré ustanovenia sú účinné od 01.04.2018.

V rámci novelizačno-legislatívnych zmien podľa § 45 tohto zákona bude zriadený nový druh zariadenia sociálnoprávnej ochrany a sociálnej kurately – Centrum pre deti a rodiny. Týmto novým druhom zariadenia sa nahrádzajú existujúce zariadenia sociálnoprávnej ochrany detí a sociálnej kurately: krízové strediská, resocializačné strediská a detské domovy.

Novelizácia sa dotýka zmien v príspevkoch, ktoré sme aj my zakomponovali do navrhovaného všeobecne záväzného nariadenia. Každému dieťaťu umiestnenému v detskom domove s trvalým pobytom v meste Vrútky, ktoré bolo umiestnené oddelením sociálnym MsÚ Vrútky, sme boli povinní vytvárať príspevok na tvorbu úspor. Túto povinnosť sme mali od roku 2006, zaťažovala rozpočet mesta a zároveň míňala sa účinku pre klienta, ktorému sme ho tvorili. Niekoľko krát sme uvedený zákon pripomienkovali prostredníctvom ZMOS-u, ale aj poslancov NR SR až v roku 2018 došlo k zásadnej zmene tohto príspevku. Nový príspevok na osamostatnenia sa mladého dospelého predstavuje jednorazový príspevok dospelému odchovancovi zariadenia, ktorý predstavuje 30% z 15- násobku životného minima pre nezaopatrené dieťa.

Mení sa aj príspevok na dopravu rodiča za dieťaťom do Centier pre deti a rodiny – väčšia adresnosť, účelnosť a administratívna náročnosť. V minulosti o tento príspevok nepožiadal žiaden rodič umiestneného dieťaťa.

Taktiež sa upravuje plnenie pôsobnosti mesta v živote dieťaťa a jeho rodiny kde sa navrhuje, aby aktuálne úlohy mesta v oblasti výchovných opatrení boli nahradené jednak reálnejšou a zároveň z pohľadu práce s dieťaťom a jeho rodinou významnou úlohou spolupracovať s orgánom sociálnoprávnej ochrany detí a sociálnej kurately a centrom na vykonávaní prípadových konferencií, rodinných konferencií a iných obdobných metódach práce s dieťaťom a jeho rodinou.

**Všeobecne záväzné nariadenie Mesta Vrútky č. 5/2018 o postupe pri poskytovaní finančných príspevkov mestom na vykonávanie opatrení sociálnoprávnej ochrany detí a sociálnej kurately**

Mesto Vrútky na základe ustanovení § 6 ods. 1 a § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov a zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov vydáva toto

**Všeobecne záväzné nariadenie Mesta Vrútky č. 5/2018 o postupe pri poskytovaní finančných príspevkov mestom na vykonávanie opatrení sociálnoprávnej ochrany detí a sociálnej kurately**

**Článok 1**

**Základné ustanovenia**

Toto nariadenie ustanovuje podmienky poskytovania finančných prostriedkov na úpravu a zachovanie vzťahov medzi dieťaťom a rodičom, alebo osobou, ktorá sa osobne stará o dieťa, pre ktoré je vykonávané pobytové opatrenie súdu podľa § 49 ods. 1 a § 56 ods. 1 písm. c) a na podporu úpravy ich rodinných pomerov podľa Zákona č. 305/2005 Z. z o sociálnoprávnej ochrane detí a sociálnej kuratele a o zmene a doplnení niektorých zákonov ( ďalej zákon č. 305/2005 Z. z. )

**Článok 2**

**Výklad pojmov**

|  |  |
| --- | --- |
|  |  |

**1**.Sociálnoprávna ochrana detí je súbor opatrení na zabezpečenie:

a) ochrany dieťaťa, ktorá je nevyhnutná pre jeho blaho a ktorá rešpektuje jeho najlepší záujem podľa medzinárodného dohovoru,

b) výchovy a všestranného vývinu dieťaťa v jeho prirodzenom rodinnom prostredí,

c) náhradného prostredia dieťaťa, ktoré nemôže byť vychovávané vo vlastnej rodine.

**2.**Sociálna kuratela je súbor opatrení na odstránenie, zmiernenie a zamedzenie prehlbovania alebo opakovania porúch psychického vývinu, fyzického vývinu a sociálneho vývinu dieťaťa a plnoletej fyzickej osoby a poskytovanie pomoci v závislosti od záväznosti poruchy a situácie, v ktorej sa nachádza dieťa alebo plnoletá fyzická osoba.

**Článok 3**

**Príspevok na dopravu**

**1.** Mesto Vrútky môže poskytnúť rodičovi dieťaťa alebo osobe, ktorá sa osobne stará o dieťa, pre ktoré je vykonávané pobytové opatrenie súdu podľa § 49 ods. 1 a § 56 ods. 1 písm. c) zákona o sociálnoprávnej ochrane detí a o sociálnej kuratele na podporu úpravy ich rodinných pomerov príspevok na dopravu do centra pre deti a rodiny, v ktorom je dieťa umiestnené podľa § 64 zákona o sociálnoprávnej ochrane detí a o sociálnej kuratele.

**2.** Oprávneným žiadateľom príspevku podľa § 2 ods.1 zákona č. 305/2005 o sociálnoprávnej ochrane detí a o sociálnej kuratele sú rodičia, alebo osoba, ktorá sa osobne stará o dieťa a spĺňajú tieto podmienky

**a)** majú trvalý pobyt v meste Vrútky,

**b)** prejavujú skutočný záujem o úpravu a zachovanie vzťahov s dieťaťom, vynaložili primerané úsilie na úpravu svojich rodinných pomerov, bytových pomerov a sociálnych pomerov tak, aby sa mohli osobne starať o dieťa, čo doložia dokladom,

**c)** príjem rodičov alebo osoby, ktorá sa osobne stará o dieťa a fyzických osôb, ktorých príjmy sa posudzujú spoločne podľa osobitného predpisu (zákona č. 601/2003 Z. z. o životnom minime a o zmene a doplnení niektorých zákonov), nepresahujú hranicu životného minima stanovenú zákonom za obdobie 6 mesiacov pred podaním žiadosti,

**d)** predložia písomný doklad od centra pre deti a rodiny, v ktorom je dieťa umiestnené, o povolení a odporučenom rozsahu návštev dieťaťa a o tom, že centrum pre deti a rodiny, ktoré stretnutie odporučí, vytvorí pre stretnutie podmienky.

**3.** Príspevok na dopravu sa poskytuje na základe žiadosti rodiča alebo oprávnenej osoby o poskytnutie finančných prostriedkov spojených s dopravou do centra pre deti a rodiny a pre jej rozhodnutie je potrebné predložiť nasledovné podklady:

– žiadosť o refundáciu nákladov spojených s dopravou do centra pre deti a rodiny do 15

dní od návštevy,

– oprávnený žiadateľ môže podať žiadosť o refundáciu nákladov spojených s dopravou do

centra pre deti a rodiny,

– originál cestovných lístkov z mesta Vrútky do centra pre deti a rodiny a z centra pre deti

a rodiny do Vrútok ( dopr. prostriedok autobus a vlak II. triedy ),

– rozhodnutie o umiestnení dieťaťa v centre pre deti a rodiny,

– potvrdenie centra pre deti a rodiny o návšteve rodiča, alebo inej oprávnenej osoby

v centre pre deti a rodiny na tlačive Oddelenia soc. vecí MsÚ.

**4.** Ak bola žiadosť predložená úplná Mesto Vrútky poskytne rodičovi príspevok formou rozhodnutia o poskytnutí finančných prostriedkov, max. 1 x za mesiac.

**5.** Podmienkou opätovného poskytnutia refundácie nákladov spojených s dopravou do centra pre deti a rodiny je prejavenie skutočného záujmu rodiča o úpravu a zachovanie vzťahov s dieťaťom.

**6.** Ak je výsledkom posúdenia subjektov podľa ods. 5 tohto článku zistené, že poskytnutie príspevku nie je účelné, alebo rodičia dieťaťa umiestneného v centre pre deti a rodiny neprejavujú skutočný záujem o úpravu a zachovanie vzťahov s dieťaťom, môže Mesto Vrútky žiadosť o príspevok na dopravu zamietnuť.

**Článok 4**

**Príspevok na osamostatnenie sa mladého dospelého**

**1.** Mesto Vrútky poskytnemladému dospelému podľa § 69 zákona o sociálnoprávnej ochrane detí a o sociálnej kuratele, ktorému vznikol nárok na poskytnutie príspevku podľa § 68 zákona o sociálnoprávnej ochrane detí a o sociálnej kuratele, príspevok na osamostatnenie sa mladého dospelého vo výške 30 % príspevku, ktorý sa podľa § 68 ods. 3 zákona o sociálnoprávnej ochrane detí a o sociálnej kuratele poskytne pri odchode z centra pre deti a rodiny najviac vo výške 15-násobku sumy životného minima pre nezaopatrené dieťa v zmysle zákona č. 601/2003 Z. z. o životnom minime a o zmene a doplnení niektorých zákonov.

**2.** Mesto Vrútky poskytne príspevok na osamostatnenie sa mladého dospelého ak:

**a)** o príspevok požiada do 30 dní po skončení vykonávania opatrení podľa § 55 ods. 1 zákona o sociálnoprávnej ochrane detí a o sociálnej kuratele,

**b)** mal trvalý pobyt na území mesta v čase jeho umiestnenia do centra pre deti a rodiny,

**c)** vznikol mu nárok a bol mu poskytnutý centrom jednorazový príspevok na uľahčenie osamostatnenia sa mladého dospelého pri odchode z centra.

**3.** Príspevok na osamostatnenie sa mladého dospelého poskytuje mesto

**a)** peňažnou formou,

**b)** vecnou formou alebo

**c)** kombinovanou formou.

**4.** Mesto Vrútky môže rozhodnúť, že príspevok na osamostatnenie sa mladého dospelého bude poskytnutý vo viacerých splátkach; plná výška príspevku musí byť poskytnutá najneskôr do šiestich mesiacov od právoplatnosti rozhodnutia.

**5.** Mladému dospelému nepatrí príspevok na osamostatnenie sa mladého dospelého podľa § 69 zákona o sociálnoprávnej ochrane detí a o sociálnej kuratele účinného od 1. apríla 2018, ak mu bol mestom poskytovaný príspevok na tvorbu úspor dieťaťa podľa zákona o sociálnoprávnej ochrane detí a o sociálnej kuratele účinného do 31. marca 2018.

**Článok 5**

**Poskytovanie príspevku akreditovaným subjektom**

**1.** Mesto Vrútky za účelom zachovania a úpravy vzťahov medzi dieťaťom a jeho rodičom môže spolupracovať akreditovaným subjektom, v ktorom si objedná realizáciu úkonov smerujúcich k náprave týchto vzťahov. Výška príspevku a účelové viazanie bude predmetom zmluvy o poskytnutí finančného príspevku.

**2.** Mesto vyzve akreditované subjekty o predloženie ponúk programov, foriem pomoci a spolupráce pri realizácii opatrení. V prípade, že Mesto Vrútky bude mať v rozpočte k dispozícii finančné prostriedky na zabezpečenie opatrení podľa zákona č. 305/2005 Z. z a zároveň vznikne potreba na zabezpečenie programu pre oprávneného klienta bude mesto postupovať v zmysle platnej smernice verejného obstarávania.

**3.** Ponuka musí obsahovať :

1. základné identifikačné údaje ( štatutárny zástupca, sídlo, obchodné meno, názov ),
2. doklad o akreditácii,
3. popis ponuky, metód, cieľových skupín a miesto poskytovania opatrení,
4. finančný rozpočet činnosti žiadateľa,
5. finančný rozpočet projektu,
6. rozpis zdrojov financovania.

**Článok 6**

**Záverečné ustanovenie**

**1.** Povinnosť poskytovať príspevok na dopravu sa vzťahuje na prípady, keď bolo dieťa umiestnené do centra pre deti a rodiny na základe právoplatného rozhodnutia súdu o nariadení ústavnej starostlivosti po 31.decembri 2005.

**2.** Ku dňu účinnosti tohto všeobecne záväzného nariadenia sa zrušuje doteraz platné všeobecne záväzné nariadenie Mesta Vrútky č. 8/2007 o podmienkach, finančných príspevkoch a spôsobe realizácie opatrení sociálnoprávnej ochrany detí a sociálnej kurately.


**3.** Mestské zastupiteľstvo vo Vrútkach sa uznieslo na tomto všeobecne záväznom nariadení na zasadnutí dňa ...................

**4.** Všeobecne záväzné nariadenie č. 5/2018 o podmienkach poskytovania príspevkov sociálnoprávnej ochrany detí a sociálnej kurately nadobúda účinnosť 15-tym dňom od vyvesenia. .......................

Ing. Miroslav Mazúr

primátor mesta

# M e s t s k ý  ú r a d V r ú t k y



## Námestie S. Zachara č.4, 038 61 Vrútky

**Žiadosť o poskytnutie príspevku na dopravu v zmysle VZN č. ........**

**Žiadateľ:**

Priezvisko: ..............................................................Meno:................................................

Dátum narodenia:....................................................Rodinný stav:....................................

Trvalý pobyt:...........................................................Telefón:.............................................

Vzťah k dieťaťu:................................................................................................................

**Údaje o manželovi – manželke, nezaopatrených deťoch:**

Priezvisko a meno dátum Vzťah Adresa obvyklého pobytu (ohlasovňa)

narodenia k žiadateľovi od kedy – do kedy pečiatka, podpis

.....................................................................................................................................

.....................................................................................................................................

.....................................................................................................................................

**Bytové a majetkové pomery:**

Druh bytu: ......................................................................

Počet izieb: ......................................................................

Počet osôb v byte : ...........................................................

dospelí, zaopatrené deti : ...................................................

nezaopatrené deti: ............................................................

Výdavky za bývanie - nájomné: ....................................inkaso: .................................................

Iné mimoriadne výdavky : ...........................................................................................................

Uhradené záväzky voči mestu ( poplatok za komunálny odpad, daň z nehnuteľnosti....)

......................................................................................................................................................

**Žiadateľ Ďalšia osoba, ktorá sa**

**o dieťa osobne stará**

**Príjem**: **suma pečiatka, dátum suma pečiatka dátum**

priemerný **6** mesačný ........... ........................... ........... ..........................

príjem(čistý)

podpora v nezamestna- ........... ........................... ........... ..........................

nosti

dôchodok (druh) ........... ........................... ........... ..........................

prídavok na dieťa ........... ........................... ........... ...........................

výživné na deti ........... ........................... ........... ..........................

rodičovský príspevok ........... ........................... ........... ..........................

Dávka v hmotnej núdzi ........... ........................... ........... ..........................

Nemocenské dávky ........... ........................... ........... ..........................

Iné príjmy ........... ........................... ........... ..........................

Odôvodnenie žiadosti ...................................................................................................................

.......................................................................................................................................................

.......................................................................................................................................................

.......................................................................................................................................................

Čestne prehlasujem, že všetky údaje v žiadosti sú pravdivé a som si vedomý (á) právnych následkov z uvedenia nepravdivých údajov.

V zmysle zákona č. 18 / 2018 Z. z. o ochrane osobných údajov a o zmene a doplnení niektorých zákonov dávam svojim podpisom písomný súhlas Mestu Vrútky na využívanie mojich osobných údajov uvedených na žiadosti na účely sociálnej pomoci a sociálnoprávnej ochrany a sociálnej kurately.

V ............................. dňa .............................

........................................

podpis žiadateľa

**Povinné prílohy k žiadosti**:

**1.** Písomný doklad z centra pre deti a rodiny , v ktorom je dieťa umiestnené o prejavení skutočného záujmu oprávneného žiadateľa, povolení a odporúčanom rozsahu návštev a o vytvorení podmienok pre stretnutie.

**2.** Právoplatný rozsudok súdu o umiestnení dieťaťa do centra pre deti a rodiny.

**3.** Právoplatný rozsudok súdu o zverení dieťaťa do výchovy, a určení výživného.

**4.** Potvrdenie orgánu sociálnoprávnej ochrany detí a sociálnej kurately o prejavení skutočného záujmu oprávneného žiadateľa o úpravu vzťahov a zachovanie vzťahov s dieťaťom a vynaložení primeraného úsilia na úpravu svojich rodinných pomerov, bytových pomerov a sociálnych pomerov tak, aby sa mohol osobne starať o dieťa.